এক সময় ধানসিড়ি অনেক বড় নদী ছিল। বড় বড় জাহাজ চলত এর বুকে। এখন ছোট ট্রলারও চলতে পারে না। সুগন্ধা, বিষখালী ও গাবখান নদের মোহনায় বিশাল চর জেগে ওঠায় এ নদীর মুখের দক্ষিণ পাশের চরকাঠি এলাকা ভরাট হয়ে যাওয়ায় নদীর মুখ ছোট ও গভীরতা কমে গেছে। ফলে শেষ প্রান্তে গিয়ে নদীটি প্রায় মরে গেছে। এখনও দেশ-বিদেশের বহু মানুষ আসেন এ নদী দেখতে। কিন্তু অনেকেই এসে হতাশ হন। কারণ, ধানসিঁড়ি এখন যৌবন হারিয়ে মরা খালে পরিণত হয়েছে।